ROMANIA

JUDEŢ TIMIŞ

ORAŞ DETA

Nr. 6834/13.07.2022                                          

RAPORT
privind aprobarea indicatorilor economici actualizați ai obiectivului de investiții: „ÎMBUNĂTĂȚIREA CALITĂȚII VIEȚII POPULAȚIEI ORAȘULUI DETA PRIN CREAREA DE NOI STRUCTURI SOCIALE”- LOT 2: ,,Amenajare rigole și parcare pe strada Pădurii și realizare pistă de biciclete și trotuar pe strada Termal, Oraș Deta, jud. Timiș” - PROIECTARE ȘI EXECUŢIE.
Având în vedere Ordonanța de Guvern nr. 15/2021 privind reglementarea unor măsuri fiscal-bugetare, publicată în Monitorul Oficial al României, Partea I, nr. 833 din 31 august 2021, în vigoare din data de 03.09.2021, prin care se impune ajustarea prețului contractelor de achiziție publică, prin actualizarea prețurilor aferente materialelor, prin aplicarea unui coeficient de ajustare, pentru a ține seama de orice creștere sau diminuare a costului materialelor pe baza căruia se fundamentează prețul final al contractului, conform art. 2, alin. (14) din Ordonanța de Guvern nr. 15/2021.
 Referitor la Contractul de achiziție publică de lucrări nr. 1965 din data de 08.03.2021, privind realizarea obiectivului de investiții: ,,Amenajare rigole și parcare pe strada Pădurii și realizare pistă de biciclete și trotuar pe strada Termal, Oraș Deta, jud. Timiș”- LOT 2 din cadrul proiectului „ÎMBUNĂTĂȚIREA CALITĂȚII VIEȚII  POPULAȚIEI ORAȘULUI DETA PRIN CREAREA DE NOI STRUCTURI SOCIALE”- PROIECTARE ȘI EXECUŢIE, vă aducem la cunoștință faptul că, în conformitate cu următoarele prevederi legale:

- Ordonanța de Guvern nr. 15/2021 privind reglementarea unor măsuri fiscal-bugetare, publicată în Monitorul Oficial al României, Partea I, nr. 833 din 31 august 2021, în vigoare din data de 03.09.2021;
- Ordinul Ministerului Dezvoltării, Lucrărilor Publice și Administrației nr. 1336/21.09.2021 pentru aprobarea Metodologiei în vederea punerii în aplicare a Ordonanței Guvernului nr. 15/2021 privind reglementarea unor  masuri  fiscal-bugetare prin ajustarea preturilor aferente materialelor de construcții pentru contractele de  achiziție publică/contractele sectoriale de lucrări finanțate prin POR 2014-2020;
- Ordinul Ministerului Dezvoltării, Lucrărilor Publice și Administrației nr. 2050/2021, pentru modificarea și înlocuirea Metodologiei privind ajustarea prețurilor aferente materialelor de construcții pentru contractele de achiziție publică/contractele sectoriale de lucrări finanțate prin POR 2014-2020, în vederea punerii în aplicare a Ordonanței de Guvern nr. 15/2021 privind reglementarea unor măsuri fiscal-bugetare Metodologie aprobată prin Ordinul Ministerului Dezvoltării, Lucrărilor Publice și Administrației nr. 1336/2021 și pentru modificarea Anexei „Ghiului solicitantului, Condiții Generale pentru accesarea fondurilor în cadrul Programului Operațional Regional 2014-2020”, aprobată prin Ordinul Ministerului Dezvoltării Regionale și Administrației  Publice nr. 1021/2015 s-a impus ajustarea prețului contractului de achiziție publică mai sus menționat, prin actualizarea prețurilor aferente materialelor, prin aplicarea unui coeficient de ajustare, pentru a ține seamă de orice creștere sau diminuare a costului materialelor pe baza căruia s-a fundamentat prețul contractului.
Astfel, conform Ordonanței de Guvern nr. 15/2021, privind reglementarea unor măsuri fiscal-bugetare, publicată în Monitorul Oficial nr. 833/31.08.2021, în urma  ajustării valorii aferente cheltuielilor cu materialele pentru restul rămas de executat existent până la data intrării în vigoare a Ordonanța de Guvern nr. 15/2021, respectiv data de 03.09.2021, indicatorii economici au suferit o creștere, față de indicatorii economici aprobați inițial  la faza SF sau PT, a crescut valoarea  cap. 4 cheltuieli pentru investiția de bază, din devizul general aferent ofertei inițiale, care stă la baza întocmirii devizului general. 

 Ținând cont de art. 2, alin. (14) din Ordonanța de Guvern nr. 15/2021 ,,Determinarea prețului final al contractului se realizează după depunerea ultimei solicitări de plată, în baza situaţiei centralizatoare ce va cuprinde totalitatea cheltuielilor efectuate în baza contractului, inclusiv în baza actelor adiționale la acesta, însuşită de executant, diriginte de şantier şi aprobată de autoritatea contractantă, prin încheierea unui act adiţional la contract. Preţul final al contractului de achiziţie publică/ de lucrări trebuie să se încadreze în valoarea indicatorilor tehnico - economici aferenţi obiectivului/ proiectului de investiţii care face obiectul contractului, aprobaţi potrivit legii”, se propune actualizarea indicatorilor economici, pentru obiectivul de investiţii, LOT 2: ,,Amenajare rigole și parcare pe strada Pădurii și realizare pistă de biciclete și trotuar pe strada Termal, Oraș Deta, jud. Timis” - PROIECTARE ȘI EXECUŢIE, întocmit de proiectant general, S.C. LVH DRUM CONSULT S.R.L., cu sediul în Sat Dumbrăviţa, com. Dumbrăviţa, str. PICASSO, Nr. 28, Ap. 1, jud. Timiş, propunem Consiliului local Deta, aprobarea Devizului general actualizat , la faza PT după aplicarea Ordonanței de Guvern nr. 15/2021, cu avizul Comisiei economice şi al Comisiei de Urbanism şi administrarea patrimoniului. 
 În conformitate  cu art. 44, alin. (1) din Legea 273/2006 privind finanțele publice locale,  Hotărârea Guvernului nr. 907/2016 privind etapele de elaborare şi conţinutul-cadru al documentaților tehnico-economice aferente obiectivelor/proiectelor de investiţii finanțate din fonduri publice.
 În conformitate cu  art. 2, alin. (14) din Ordonanța de Guvern nr. 15/2021, privind reglementarea unor măsuri fiscal-bugetare, publicata în Monitorul Oficial al României, Partea I, nr. 833 din 31 august 2021.
· Principalii indicatori tehnici ai investiției:

 - pe strada Pădurii realizarea a aprox. 655 ml rigole, realizarea unei parcări, trotuar 430 ml; 

 - pe strada Termal construirea a  355 ml - piste de biciclete, trotuar 457,016 ml.
· Indicatori economici:
Valoare totala (INV), inclusiv TVA: 1.409.275,03 lei  inclusiv TVA, din care: C+M –1.207.062,72 lei, inclusiv TVA. 
· Eșalonarea investiției (INV/C+M):

	
	Total INV (inclusiv TVA)
	C+M (inclusiv TVA)

	Anul I
	1.409.275,03 lei
	1.207.062,72 lei


· Categoria de importanță este D și clasa tehnică IV.       
Prin urmare vă rog să aprobați indicatorilor economici actualizați și Devizului general actualizat, ai obiectivului de investiții „Amenajare rigole și parcare pe strada Pădurii și realizare pistă de biciclete și trotuar pe strada Termal, Oraș Deta, jud. Timis”- LOT 2 din cadrul proiectului „ÎMBUNĂTĂȚIREA CALITĂȚII VIEȚII  POPULAȚIEI ORAȘULUI DETA PRIN CREAREA DE NOI STRUCTURI SOCIALE”- PROIECTARE ȘI EXECUŢIE.
       Î NTOCMIT,
     Popescu Viorica                                                                                                  
